
ÎŞZ Za Zyi|n ziua de 16 asis 1909 s'au împlinit două 
SWZ) zeci de ani dela moartea poetului Mihail 
Eminescu. 

In mai multe oraşe ale țării s'au făcut 
întruniri, s'au organizat serbări, s'au tipărit 
şi publicaţiuni speciale pentru comemorarea 
acestei zile. 

Cultul morţilor în general şi în deosebi 
cultul amintirii oamenilor cari, într'un fel sau 
într'altul, au adus servicii ţării și neamului, 
este un semn de maturitate culturală. Sunt 
frumoase şi îmbucurătoare aceste manifestații 
de recunoştinţă din partea publicului ro- 
mânese. 

«Albina» se asociază la această sărbătoare, şi ca organ 
român de publicitate, şi ca foae care se îndreptează mai ales 
spre popor, căci Eminescu a fost unul dintre poeţii noştri 
cari au cunoscut mai bine producerile poporului şi cari din 
acestea au cules motive de inspiraţiune. 


p 


Eminescu s'a născut în ziua de 15 Ianuarie 1850 în oraşul 
Botoşani şi eră fiu al lui Gheorghe Eminovici şi al soţiei 
sale Raluca, proprietari cu oare care dare de mână în co- 
muna Ipotești (judeţul Botoşani). A fost trimis dela vârsta 
de 6 ani să înveţe carte în Cernăuţi, unde a urmat clasele 
primare şi o parte din cele liceale. Acl a avut ca profesor 
pe Aron Pumnul, care a exercitat multă influenţă asupră-i; 
la moartea acestuia în 1866, Eminescu a scris o poezie, care 
s'a recitat de un elev. Incepe astfel: 


imbracă-te în doliu, frumoasă Bucovină, 

Cu cipru verde'ncinge antică fruntea ta; 

Acuma din pleiada-ţi auroasă şi senină 

Se stinse un luceafăr, se stinse o lumină, 
Se stinse o dalbă stea! 


www.dacoromanica.ro 


1010 ALBINA 


Firea lui, iubitoare de prea mare libertate, nu se puteă 
împăcă cu regulele necesare oricării şcoli: într'o bună zi 
fugi dela şcoală şi se duse acasă. Incercările ce făcù tatăl 


A 


ma poetului. 


Raluca Eminovici, ma 


său, prin tot felul de mijloace, ca să-l silească a-şi urmă în: 
văţătuya, fură cu desăvârşire zadarnice şi se hotărî să-i caute 
un loc ca să poată aveă o ocupaţiune. Astfel, în 1864, vedem 


Eminescu la 20 de ani. 

că tânărul de 14 ani Mihail Eminovici—mai târziu şi-a 
schimbat numele în Eminescu — este numit «practicant» la 
tribunalul din Botoşani. 

Aci stete mai puţin de un an, căci tatăl său, după îndemnul 
fratelui mai mare al poetului, îl trimise la Sibiu şi la Blaj 
ca să-şi urmeze studiile. 

Cam vre-o doi ani a stat aci. In acest timp s'a ocupat, 
mai ales afară din şcoală, cu istoria antică şi cu citirea fi- 
lozofilor. In acest timp i s'au publicat primele lui poezii în 
revista «Familia» din Pesta Intre acestea sunt: «La Heliade», 
«La moartea principelui Ştirbei», «La Bucovina», ş. a. 

Eminescu la vârsta de 34 de ani. 


Neputând însă nici acum să se deprinză cu şcoala, a fugit; 
dar, de astă dată, nu s'a mai dus acasă, ci s'a făcut «sufleur» 
la diferite trupe de artişti cu cari a cutreerat oraşele de 
provincie. A dus viaţă rătăcitoare și plină de necazuri şi 
de suferințe; a trăit sărac şi chinuit; a ajuns într'o vreme 
chiar servitor la un han în Giurgiu. 

Deşi nu comunică de loc cu familia, deşi nu voiă să spună 
nimănui de unde este, tatăl său i-a dat de urmă şi l-a ajutat 
să plece iar la studii, de astădată la Viena, în 1869. Aci a 
fost coleg cu d-l Ion Slavici, nuvelistul; aci a compus poezii 
cari i-s'au publicat în revista «Convorbiri Literare» din Iaşi. 
Cele d'intâiu au fost: «Venere şi Madonă» şi «Epigonii», în 
anul 1870. De atunci a publicat şi alte poezii, cari îi făcură 
îndată cunoscut numele în lumea literară românească. 

In anii 1871 şi 1872 studiă la Iena şi la Berlin şi întor- 
cându-se în ţară, fu numit revizor şcolar, apoi director al 

bibliotecei din Iaşi, în fine profesor la liceu. Acest post îl 
ocupă până în 1876, când veni în Bucureşti şise apucă de 


ziaristică. 
Eminescu conduse ziarul «Timpul» din 1877 până în 1883. 
In acest an, cu ocazia inagurării statuei lui Ştefan cel Mare, 


publică cunoscuta sa poezie «Doina»: 


Ştefane Măria-Ta, 
Tu la Putna nu mai sta! 
Lasă arhimandritului 
Toată grija schitului; 

Lasă grija sfinţilor 

In seama părinţilor..... 

Tu te'nalță din mormânt 
Să te aud din corn sunând 
Şi Moldova adunând. 

De-i sună din corn odată 
Ai s'aduni Moldova toată; 
De-i sună de două ori 

Iţi vin codrii 'n ajutor; 
De-i sună a treia oară, 

Toţi duşmanii au să piară 
Din hotare în hotare... 
Indrăgi-i-ar ciorile 

Și spânzurătorile!.... 


Eminescu la vârsta deț38 — 39 ani, 


Dai. la o lună după compunerea acestei poezii, o boală, 
care se vede că-l rodeă de mult, o boală crudă îl lovi: un 
început de paralizie generală, adică un fel de nebunie. 

Ingrijit câtăvă vreme într'un spital din Bucureşti; apoi la 
Viena, se făcă mai bine și putù să iasă în lume. Mai lucră 

Mormântul lui Eminescu la București. 

câtăva vreme, publicând poezii şi diferite articole prin ziare- 
şi reviste; dar mintea îi slăbeă din ce în ce și în urmă a tre- 
buit să fie internat în spitalul d-rului Suţu din Bucureşti, 
unde își dete sufletul în ziua de 16 Iunie 1889 în vârstă de 
39 de ani. 

Eminescu a fost mai prețuit după moarte. In viaţă, el a 
suferit mult fie din cauza oamenilor fie din cauza firii sale- 
şi mai ales din cauza boalei, care, fără să înţeleagă nimeni, 
îl făceă să trăiască retras, să nu-și îngrijească de sănătate 
şi să respingă uneori chiar sfaturile şi ajutorul celor mai 
buni ai săi prieteni. 

Scrierile sale adunate şi publicate în volume, au văzut: 
diferite ediţiuni, începând din 1883, când librăria Socec a 
scos cea d'intâiu colecţie de poezii cu o prefaţă de d. Titu 
Maiorescu. S'au mai publicat «Articolele politice»; «Nuvele»; 
«Geniu pustiu»; «Bogdan Dragoş»; «Lais»; ete. O parte din 
poeziile lui s'au tradus în franţuzeşte şi în nemţeşte. 

Ca semne slabe ale recunoştinţei publice, i s'au ridicat: 
câteva busturi: unul în București în grădina Ateneului; altul 
tot în Bucureşti în palatul Ateneului; altul în Botoşani, ri- 
dicat de studenţii universitari în 1890 şi altul în comuna 
Dumbrăveni judeţul Botoşani. Acum se adună fonduri ca să 
sv facă un monument. (1) 

A. 


(>) 
CHELNER ISTEȚ 


Un boer bogat, dar foarte avar, mâncă în toldeauna în: 
acelaș restaurant fără ca să deă vreodată măcar un go- 
logan chelnerului. 

Intr'o zi acesta'i zise: 

— D-le îmi dai voe să-ți ofer fotografia mea ? 

— De ce 2— întrebă boierul surprins. 

— Pentru că având-o, o să-ți aduci aminte câte odat 
și de chelner. 


(1) Unele din datele biografice şi ilustrațiile sunt luate după publicaţia 
„Omagiu lui Mihail Eminescu“ Galaţi 1909. 

Biserica din satul Preajba. 


G PD umele Preajba îl poartă mai multe sate din Româ- 
O) 6 nia în diferite judeţe, astfel că, spre a preciză, tre- 
INI buie să spunem că acì vom vorbì despre satul Preajba 

ð din județul Dolj, veche proprietate a boierilor Jieni. 

- Spre a merge la Preajba, plecând din Craiova, se 
coboară la vale pe strada Unirii şi pe bulevardul An. Sto- 
lojan, lăsând spre răsărit minunatul și unicul în felul său 
«Parcul Bibescu», care provoacă admirațiunea tuturor ce- 
lor ce-l vizitează. Se continuă şoseaua județeană care, din- 
colo de «Ilanul Kintescu», se bifurcă. La această bifurca- 
țiune se va «apucà» pe soseaua din stânga (spre răsărit) 
care este şoseaua Bechetului, cealaltă ducând la Calafat. 

Continuând drumul, se trece, dincolo de kilometru 5, peste 
calea ferată Craiova-Calafat, lăsând pe stânga: «Casa dere- 
fulare» a apelor, clădire făcută în stil românesc de către Pri- 
măria oraşului Craiova, precum şi <Tabăra dela Făcăi» a 
garnizonei Craiovei. In apropierea kilometrului 6, se scoboară 
șoseaua şi se trece peste Valea Izvorului din care ies apele 
care mişcă, la vest de şosea, «Moara Făcăti». Urcând la 
deal se apucă imediat la stânga pe un drum de căruţe ce 
trece pe marginea unui buchet de salcâmi plantați spre a 
fixă nisipurile, de sigur. Urmând acest drum, altul nici nu 
este, intri direct în satul Preajba, a cărui biserică călătorul 
o are, încă de pe şosea, ca punct de reper. După o călăto- 
rie de 40 de minute cu trăsura eşti ajuns la ţintă. 

Ca să poţi vizită interiorul bisericei, trebue neapărat, să 
vină părintele cu cheia bisericei. Primul copil sau sătean la 
care te vei adresă, va căută cu multă bunăvoință să te în- 
datoreze dând fuga, peste drum, la părintele sau la emama» 
preoteasă. Şi spre a nu aşteptă în drum sosirea «<cheiei», 
cauţi poarta curţii bisericei pe care o afli fixată, căci nu se 

deschide decât pentru solemnități. Măsura aceasta este foarte 
înţeleaptă precum şi faptul că portiță nu există, ci este în- 
locuită cu un pârleaz, peste care se trece cu piciorul de că- 
tre toţi credincioşii în timpul ordinar. 

—- Pentru ce aţi închis poarta mare, iar portiţă nici nu a- 
veţi, moş Mitrică ? întrebaiu pe un bătrân de 85 de ani. 

— Apoi de, de-ar fi umblătoare, ori poartă ori portiţa, le 
mai uită lumea şi deschise şi atunci toate lighionile ar spurcă 
lăcașul de odihnă al răposaţilor ori le-ar turbură liniştea: 

Treci dar pârleazul, și până să vină preotul sau cheia, ad- 
miri exteriorul bisericei la care te loveşte de odată un prid- 
vor făcut d'asupra slomnului (tindei) şi care pridvor nu se 
prea întâlneşte la multe biserici. 

D'asupra uşei de intrare se citește următoarea pisanie să- 
pată în piatră şi înfrumusețată pe margini cu flori sculptate 
cu băgare de seamă, flori care să scoboară şi pe laturile 
ușilor, căci uşa este din două canate. 

. Iată pisania: 


„f Acestă sfântă şi dumnezeiască bisârică ce să prăznuiaște hramul 
„sfântului apostol și întiiul mucenic Arhidiaconu Ștefan şi marele mu- 
„Cenie Gheorghie făcătorul de minuni, carele-i s'au zidit din temelia ei 
„Şi s'au înfru(m)seţat cu toată podoaba, dupre cum se vede, cu toată 
„cheltuiala şi osteneala dumnélui jupân Bagi Stan Jiianul Vel Pahar- 
„nic, în zilele prë înălțatului și luminatului Mării sale Domnului Ið 
„Alexandru Ion Ipsilunt Voevod, cu blagoslovenia pré sfinţii sale pă- 
„rintelui Kiriu Kir Chesarie Episeopu Rimnicului la aiul (anul) dela zi- 
„dire 7287, iar dela X? 1778, luna lu Noem(vrie) 25. 


Ziserăm că uşa este din două canaturi sobru, dar frumos 
sculptate. O inseripţiune sculptată pe ambele canaturi glă- 
sueşte : 


„Această ușă iaste a sfintei biserici din Preajba hramu || sfântului ar- 
„hidiacon Ştefan şi marelui mucenic Gheorghie. 1780». 


Deschizându-se uşile intrăm în biserică şi pe peretele dela 
apus, precum și pe păreţii dela miază-zi și miază-noapte se 
află zugrăviți ctitorii în ordinea următoare : 


I. Dreapta intrărei, la uşă: 

1) „Hagi Stan Jianu Vel Postelnic, ctitor“; înaintea lui 
doi copii: „Zmfra“ şi „Maria“. 

La dreapta lui Stan: 

2) Hagiica Manda Jiianca Vel Posielniceasă“ ; înaintea 
ei doi copii: „Maria şi „Dumitrana. 

La dreapta Mandei postelnicese : 

3) „Zanfir Jiianu Vel Şetrar san ego (feciorul) dumnealui 
Posteinieul“ ; înaintea lui un copil: „Zoniţă“. 

La dreapta lui Zamfir Şetraru: 

4) Jupâneasa Vinca Jiianca Velichi Şetrăreasă, nora dum- 
nealui Postelnicu“; înaintea ei 2 copii: Zoiţa şi Zoifa. 

II. Pe zidul dela miază-zi, la dreapta Şetrăresei: 

5) „Gheorghe Jiiunu Vel Medelnicer sin Postelnicul * ; 
înaintea lui un copil, Tudoran. 

La dreapta Vel Medelnicerului Gheorghe: 

6) „Zoia Jăianca Vel Medelnicereasa, nora dumnealui 
Postelnicului“, înaintea ei 2 copii: Maria şi Zoiţa. 

La dreapta Medelniceresei Zoiţa : 

7) „Ştefan Jiianu Vel Sărdar sin al d-lui Postelnicului“. 

Aci, vine în zid o fereastră pe obrazii căreia sunt zu- 
grăviţi : 

„Popa Ianake“ şi „Popa Anghel“, doi preoţi care au ser- 
vit în sf. biserică la 1801 şi 1814, după iscăliturile aflate de 
noi, la datele arătate, într'o carte veche de ritual, tipărită 
la 1731 în sf. Episcopie a Râmnicului. 

Dincolo de fereastră : 

8) „Zubitoriul de Dumnezeu Filaret Episeopu Râmnicului 
Noul Severin“. 

III. Stânga intrărei. La uşe: 

a) „Hagi Voicu «Jiinnu, tatăl dumnealui“ (Postelnicului); 
înaintea lui un copii „Radu“. 

La stânga lui Voicu: 

b) „Hagiica Ivana, muma dumnealui“ (Postelnicului); îna- 
intea ei o fetiță: Vosehiţa. 

La stânga jupânesei Ivana: 

c) „Niculae Vlădăianu Vel Pilar zed dumnealor“ ; înaintea 
lui 3 copii: Barbul, Scarlat şi Slanca. 

IV. Pe zidul dela miază-noapte, la stânga lui Vlădăsanu: 
se află copiii (dela mic la mare): Ștefan Ion, Constantin Ion, 
Gheorghe Ion, Teodor Ion şi Elenca Ion. După copiii ur- 
mează părinţii lor: 

d) Zinca soția dumnealui şi, la stânga ei, Ioan Teodor 
(soţul d-ei). 

La stânga lui Jon, Teodor se află un personagiu peste a 
cărui figură s'a seris în uleiu o înştiinţare jumătate în gre- 
cește și jumătate în românește cu glăsuirea următoare:£. į 


„Aceşti de faţă doi fraţi Constantin şi Ioan Teodor cumpărători a două 
„moșii Preajbile, anul 1833 cu în'prejuririle şi acareturile și ca nişte 
„ctitori multora ce au făcut-o de isnov acestei sfinte biserici spre a lor 
„pomenire s'au zugrăvit (ei, ca ctitori). Patria dumnealor este dela 
„Agita din Elada, satul dumnealor Petrilu ex Agrafon tis Eladon orion 
„Petrilon. 1834 Septemvrie 20. Barbu Cosovanu (urmează două rânduri 
„în grecește)“ zugravul. 1844 Martie 10. 


La stânga inscripţiunei: Costandinos Teodoro Mprazmnos 
Maria Constantin. Între dânșii un copil: Constantinos, 


NOTĂ: Figura acoperită de inscripțiunea dintre cei doi fraţi Ion şi 
Constantin este aceia a fratelui lor Panaiot după mărturisirea bătrânului 
„Mitrică Marin“, de 85 de ani, care fusese contimporan cu câte-şi 4 fraţi 
Teodor (al patrulea frate Evanghelie) aflaţi şi pe pomenicu de pe acele 
vremi, al bisericei. 

Dintre urmaşii acestor fraţi Teodor mai trăește azi, ne spune moș Mè 
trică, unul singur, i se pare Stefan, şi se află la Calafat. 

Moșia şi acareturile se stăpânesc azi de către d-l Căpit. Costescu din 
Regimentul de infanterie Doij No. 1, prin căsătorie 


La picioarele lui Constandinos Teodor se află o portiţă 
care închide intrarea scărei ce duce sus în pridvor. Trep- 
tele sunt din lemn de stejar iar gârliciul scund şi înălţimea 
treptelor exagerată, nu-ţi dau gustul, nu te poftesc, la o 
gimnastică destul de obositoare, dela o etate încolo. Ajuns 
sus, priveliştea este, firește, minunată, te desfătează şi te 
face să uiţi sforțările făcute la urcare ; însă trebue să adaog 
că pridvorul n'are podeală, era să zic parchet, ci numai 
bolta, de cărămidă, crăpată şi ea la legătura ei cu zidul des- 
pre miazăzi: ploile şi zăpezile îşi continuă opera lor dis- 
trugătoare fiindcă azi noi nu ne mai gândim, ca bătrânii 
noştri, la asemenea clădiri, ci le lăsăm în spinarea bugetului. 

Intro firidă din pridvor se află mai multe cărţi vechi de 
ritual expuse umezelei, prafului şi stăneuțelo” care depun 
pe ele semne vizibile, un fel de cărţi de vizită ale vizitelor 
lor. Părintele paroh a comandat deja un dulap pentru cărţi 
şi se gândeşte a le îngriji cu multă băgare de seamă: «Mai 
«ales părinte să nu te arăţi darnic; să nu împrumuți nimă- 
«nuia vre-o carte, căci se poate întâmplă să uite a ţi-o îna- 
«poiă. Cine vrea să le vază să pottească la Preajba». 

Cu altă ocasiune vom vorbi şi despre acele cărţi, şi vom 
trimete şi ceva vederi fotografice. 

General P. V. Năsturel. 


Comerțul părului. 


Comerţul părului este foarte activ, mai ales în cen- 
trul Franţei, la Limoges, Gannat, etc., și în Italia, la 
Neapole, Genua, etc- 

Statisticele oficiale arată că numai Franța importă 
170.000 kgr. păr pe an, și anume din Italia 25.000 și 
100.000 din China, iar exportul, poate, se suie la 45 — 50.000 
kilograme. 

Preţul părului variază considerabil după calitate și co- 
loare. O frumoasă perucă blondă poate costă mai multe 
sute de lei. Perii albi ca atari nu se cumpără de ama- 
tori, dar boiţi se plătesc chiar mai multe mii lei; boian- 
gii îi cumpără cu 40—6o lei. 

Părul negru este mai greu decât cel blond și nu-i așă 
de fin ca acesta. 

a PaM 

LEGILE ȚĂRII 


Despre epitropie sau tutelă. 


Supă cum știm, până la vârsta de 21 ani 

àll împliniţi, omul este minor, şi nu poate 
să-şi îngrijească singur de interesele lui, 
adică nu poate face acte pe care legea 
“|! să le recunoască. Dacă este așă, ce sar 
întâmplă cu un minor care ar rămânea 
orfan, dacă legea nu ar fi înfiinţat epi- 
tropiile! 

Un minor, chiar în vremea cât îi trăese părinții, poate să 
aibă averea lui deosebită, Aşă, iacă un minor căruia buni- 
cul său, ori altă rudă, îi lasă prin testament o moşie, mi- 
norul este stăpân pe averea asta, nimeni nu i-o poate în- 
străină, dar nici el, până ce nu va împlini 21 de ani, nu 
poate să facă ce va vrea cu ea. In timpul căsătoriei şi chiar 
în urma desfacerei ei prin despărțenie, tatăl administrează 
averea personală a copiilor săi minori, şi dă socoteală des- 
pre fondul şi veniturile averei. Îndată ce moare unul din- 
tre soţi, se deschide epitropie, şi părintele legitim rămas în 
viaţă, este de drept epitrop sau tutor al minorilor. 

Când moare mama şi rămâne tata epitrop, lucrurile merg 
mai lesne. Dar dacă moare tata şi rămâne mama epitroapă, 
de multe ori se întâmplă buclucuri, pentru că femeile răz- 
bat mai greu prin lume. De aceea legea dă voie tatălui ca 
să arăte pe cinevă, o rudă ori un prieten, care să fie sfă- 
tuitor pe lângă nevasta lui, în privinţa copiilor, şi în ase- 
menea caz, mama nu ar puteă face nici un act atingător de 
epitropie, fără ştirea şi învoirea sfătuitorului. 

Măcar că mama este de drept epitroapă a copiilor ei mi- 
nori, ea nu poate fi silită să primească epitropia, dacă vrea 
să se lepede de dânsa. La întâmplare când nu va primi 
epitropia, este datoare să facă despre aceasta cunoscut la 
judecătorie în timp de 40 de zile după moartea soţului, şi 
să îndeplinească datoriile epitropiei, până când se va orân- 
dui un epitrop după formele prescrise de lege. 

Mama care-i epitroapă, dacă ar vrea să se căsătorească 
din nou, trebue să ceară dela judecătorie să se adune sia- 
tul de familie, care să hotărască de se cuvine a se lăsă tot 
asupra ei epitropia sau nu. Dacă s'ar mărită fără să înde- 
plinească formalitatea aceasta, mama pierde epitropia, şi 
împreună cu noul ei soţ sunt solidar răspunzători pentru 
toate urmările epitropiei ce ea a ţinut în contra legei. 

Când sfatul de familie, adunat după lege, va lăsă epitro- 
pia asupra mamei ce voeşte a trece în a doua căsătorie, el 

atunci va trebui să numească sin-epitrop (sau cotutor, cum 
se zice în codul civil), pe cel de al doilea bărbat, care îm- 
preuuă cu soţia sa vor fi răspunzători solidari despre ad- 
ministrarea acelei epitropii, iar când bărbatul de al doilea 
nu va voi să fie cotutor, atunci nici femeea nu va puteă fi 
tutrice, şi sfatul de familie va alege alt tutor. 

Cel din urmă dintre părinţi rămas în viaţă, are dreptul 
să rânduiască un epitrop asupra copiilor lui minori. Acest 
epitrop poate să fie o rudenie sau un străin, şi rânduirea 
se poate face prin testament, sau printr'un act autentic. 

Mama căsătorită din nou, căreia nu i s'a lăsat epitropia 
copiilor din însoţirea de întâiu, nu poată să rânduiască tu- 
tor asupra lor. Şi chiar când mama cea din nou căsătorită, 
căreia i s'a lăsat tutela, ar orândui, prin testament, un tu- 
tor penru copiii de mai nainte, acea orânduire nu se va 
ţineă în seamă decât numai când va fi întărită de către sfa- 
tul de familie. 

S'ar păreă că să nedreptăţese femeile, care au mai puţine 
drepturi decât bărbaţii, chiar asupra copiilor lor, cu care 
ele chinuesc mai mult decât bărbaţii. Dar nu-i aşă. Măsurile 
acestea le iea legea numai din pricină că o femeie poate fi 
mai lesne ademenită de un bărbat necinstit, care ar aveă să 
tragă folos din averea unor orfani. 

Când cel din urmă dintre părinţi, care va încetă din viaţă, 
ma ales tutor asupra copiilor săi minori, bunul după tată 
este tutor de drept; dacă acesta nu trăeşte, tutor de drept 
este bânul după mamă. Dacă nu trăesc bunii, tutela se cu- 
vine de drept străbunilor, dar aşă ca străbunii — ascen- 
denţii — după tată să treacă totdeauna înaintea ascenden- 
ţilor, în aceiaşi linie, după mamă. 

Se poate întâmpla ca bunii minorilor să fie morţi, şi bu- 
nii tatălui să trăiască amândoi. De pildă: Ion are copii mi- 
nori; Vasile, tatăl lui Ion, adică bunul minorilor, este mort, 
dar trăesc Ilie, tata lui Vasile, şi Neculai, tata femeei lui 
Vasile, adică trăesc bunii de pe tată şi de pre mamă ai lui 
Vasile, cari sunt străbuni minorilor. 

In asemenea împrejurare, când trăesc doi buni în aceiaşi 
linie, epitropia se dă de drept aceluia care s'ar găsi a fi 
bunul după tată al tatălui minorului, adică lui Ilie, în pilda 
care am luat-o noi. 

Dacă s'ar întâmplă ca Ilie şi Neculai să fie buni în ace- 
iaş linie după mamă, atunci sfatul de familie va alege epi- 
trop pe unul din cei doi buni. 

Dacă un copil minor rămâne fără tată şi fără mamă, fără 
tutor ales de către tatăl sau mama sa, şi fără ascendenți de 
sex bărbătesc, atunci se face un sfat de familie care alege 
un epitrop. 

Cum moare un părinte pe urma căruia rămâne vre-un 
minor, primarul este dator să înştiinţeze pe judecătorul lo- 

cului, care are grija să înființeze epitropie. Orice rudă, orice 
creditor, în sfârşit orice persoană interesată poate face o 
asemenea înştiinţare, şi judecătorul este îndatorat să o ţie 
în socoteală. 

Epitropiile se regulează de câtre judecătorul de ocol, când 
averea lăsată de mort nu trece peste zece mii de lei; pen- 
tru asta se face o catagrafie, adică inventar, de averea ră- 
masă. 

Sfatul de familie se alcătueşte din cinci rude mai apro- 
piate, iar în lipsă de rude, din cinci prieteni ai mortului sau 
cinci fruntaşi din partea locului. Judecătorul de ocol este 
preşedintele sfatului de familie, şi sub conducerea lui, sfa- 
tul alege un epitrop. 

Epitrop poate să fie ales oricine se bucură de drepturile 
civile, adică oricine care n'a fost condamnat pentru vre-un 
fapt a căreia pedeapsă îi ridică şi aceste drepturi. Dar pot 
să se apere de a fi epitropi anumite persoane, precum: pre- 
oţii, preşedinţii tribunalelor şi curților, prefecţii, administra- 
torii de plasă, militarii în serviciu, şi alţi slujbaşi anume 
arătaţi în articolul 370 din codul civil. De asemenea, se pot 
apără de tutelă persoanele în vârstă de 65 de ani şi cei 
ologi, acei cari mai sunt epitropi la altă casă şi acei cari 
au cinci copii legiuiţi, sau nepoți dela cinci copii. 

Membrii sfatului de familie sunt datori să vie la judecă- 
tori de câte ori vor fi chemaţi, şi judecătorul poate să-i puie 
la amendă până la 50 de lei, dacă nu ar veni la] chema- 
rea lui. 

Nu pot fi nici tutori nici membri în sfatul deiiamilie:(mi- 
norii, afară de tatăl şi mama; interzişii (ame vorbit despre 
aceştia); femeile, afară de mamă şi bunice, şi toţi acei cari 
sau ei însă-şi sau părinţii lor au cu minorul un proces în 
care este vorba despre starea civilă sau averea minorului. 
De asemenea sunt opriţi de a fi tutori, persoanele cu pur- 
tări rele în deobşte cunoscute şi acele cari dau dovezi de 
rea credinţă sau nepricepere în îndeplinirea sarcinei de tu- 
tori, cum şi acei condamnaţi la o pedeapsă civilă. 

Se înţelege că dacă asemenea persoane au fost alese tu- 
tori, şi pe urmă s'au făcut vinovate de astfel de fapte, vor 
fi seoase din tutelă. 

Oricine va fi scos din o tutelă, nu mai poate să fie nici 
odată membru în vre-un sfat de familie. 

Orice rudă sau afin de-ai minorului, până la gradui de 
văr primar, are dreptul să pârască la judecătorie pe tuto- 
rul vinovat de fapte pentru care trebuie să fie scos din tu- 
telă, şi judecătorul trebue să cheme sfatul de familie ca să-i 
puie în vedere pâra. După ce va fi ascultat şi pe tutor, sfa- 
tul de familie va hotărî dacă trebue să fie sau nu scos din 
tutelă. Dacă tutorul nu vine la chemare, sfatul de familie îl 
poate judecă şi în lipsă. 

in contra hotărârii sfatului de familie, are drept să facă 
apel la tribunal şi tutorul care va fi scos din tutelă, cum şi 
acei cari au cerut scoaterea lui, dacă nu s'a ţinut în seamă 
cererea lor. 

Apelul se face în cinci zile dela hotărîrea sfatului de fa- 
milie, ori în cinci zile de la primirea înştiinţării ce se va 
face celui interesat, dacă nu a fost faţă, când sfatul de fa: 
milie a dat hotărîrea. 

După cum vedem, legeă ocroteşte foarte bine pe orfani, 
şi fiecare om trebue să se intereseze ca nimeni să nu le ri- 
sipească averea şi să fie bine îngrijiţi. 

Artur Gorovei. 


Vulcanul Pele (Martinica). 


Șapte ani au trecut de când Pelă, vulcan, pe care 
îl credeau stins, a făcut acea explozie, care a omorit 
mii de oameni şi ruinat un oraş şi o mulțime de sate. 

Profesorul american Edmund Otis Hovey, a fost la 
fața locului să vadă în ce stare se află muntele acuma. 

Orașul Saint Pierre, la poalele muntelui, tot ruinat 
e. A început numai ici colo ceva mișcare în port. Au 
curăţat de cenușe şi moloz ulițele mai mari; ici şi colo 
au făcut tot aşă la vre-o casă. Dar chiar de pe aceste 
lucrări se vede ce muncă uriașe se cere pentru orașul 
întreg; pătura de cenuşe și moloz e groasă dela 1 păn 
la 4 metri. 

Orașul face întipărire și mai desnădejduită acum de- 
cât îndată după nenorocirea ce l-a lovit. Cele mai multe 
ziduri, remase, de-o cam dată, în picioare, s'au năruit; 
iarbă şi tufe eresc pretutindeni pe dărămături. Ai crede 
că sunt ruine de sute de ani, nu abiă de șapte. 

Nu le ese din oase locuitorilor frica de vulcan și va 
trece vreme indelungă păn să se apuce de clădit, de 
muncă şi de negoţ. 

E lesne de urcat pe munte, căci cenușea şi pulberea, 
în care, îndată după erupție, te afundai pân'la genuche, 
s'a prefăcut într'o pătură vârtoasă, pe care se poate 
merge. 

Invăţatul şi-a așezat cortul pe un podiş năsipos la 400 
de m. de-asupra mărei; dar a dus lipsă de apă şi de 

lemn. N'avu nevoie de mașină cu spirt pentru încălzit, 
căci puteă fierbe orice în crepăturile muntelui, din cari 
eșeau aburi fierbinţi. Cele mai depărtate aveau 68° center., 
cele apropiate de tot de crater, 305°. 

In jurul lagărului nici un fir de iarbă, nici o muscă 
sau furnică nu cutează să se apropie de reul fumarolelor, a- 
dică de-a locurilor pe unde ţișnese aburi fierbinţi. Și mai 
fioroasă eră priveliștea în zori şi în amurg. Spre Miază- 
Noapte-Resărit sennălță vârful priporos al muntelui, 
împrejurat cu o cunună de aburi albi. Ziua, păreă tot 
mort şi înmărmurit ; seara înse eră un joc bogat de co- 
lori, cari îmbrăcau ţinutul. Tonuri roşe, galbene, negri- 
cioase și de porfiră se schimbă mereu. Mai frumoasă eră 
priveliștea în lumina argintie a lunei, care învălueă în- 
tro lucire albicioasă vârfurile goale și ascuţite. 

Mai pe urmă, învățatul s'a suit și mai sus pănă unde 
a fost gura vulcanului, la lacul zis „Lac des Psalmistes*“ ; 
podoaba vârfului muntelui Pelé, la 1.300 de m. de-asu- 
pra mărei. După erupție s'a făcut în gura sau craterul 
vulcanului un țep foarte înnalt. Creșteă cu câte 14 me- 
tri pe zi. In Maiu 1903, vârful muntelui ajunsese păn 
la 1800 de m., aşa că Pele aveă vârful cel mai înnalt 
din insula Martinica şi chiar din toate celelalte ostroave, 
căror la un loc li se zice, Antilele mici. 

Dar către sfârşitul acestui an, țepul a crepat cu to- 
tul, măcar că eră de stâncă și nu din fărămături slab 
lipite. A pierdut 300 de metri din înălțime. 

Pe acest vârf în formă de ţeapă eră anevoie de ur- 
cat, căci mereu se desprindeau bucăţi, bucăţi. Apoi din 
pricina, aburilor, te afli ca'ntr'o baie turcească. Aproape 
de vârf căldura fumarolelor eră de 515°, măsurate cu 
un fel de termometru electric, cărui îi zic, pirometru. 

Vulcanul sa potolit, şi din 1905 pănă azi ma mai 
dat nici un semn de viaţă, afară de aburii de cari am 
vorbit. 

Pe coasta de Miazăzi-Apus, muntele e gol; pe cea 
resăriteană înse se află vegetație bogată. 

Când vântul împrăștie ceața de pe el, vezi margenile 
verzi ale craterului, din care semnnalţă teapa goală, fru- 
moasă şi ea, căci e roșe-neagră, ici colea cu pete gal- 
bene din pricina pucioasei din fumarole, iar pe alocurea 
cenușie, ca orice stâncă. 

Margenile craterului au câtevă vârfuri ascuţite, alcă- 
tuind o coroană, din mijlocul căreia sennalţă ca o pană, 
teapa. Aburii fumarolelor ţes ca un văl în jurul coroanei. 

Dr. Lux. 


Dea IL 1-00 CE 


SCOALA NAȚIGNALĂ DIN CLEJANI 


Urmare (1). 

Astfel stau lucrurile, când la 3 Decemvrie 1825 soseşte în 
Țarigrad ştirea că moartea ţarului, patru zile înainte de a în- 
cetă din viaţă, căci. dânsul a murit la 7 Decemvrie. 

Fratele său Niculae îi urmează, dar turburările ce s'au iscat 
la moartea împăratului şi spiritul de revoltă şi conspiraţiune 
ce s'au manifestat în armata rusă, au făcut ca deocamdată să 
dispară frica de răsboiu. 

Austria şi Anglia, folosindu-se de acest răgaz, lucrează prin 
ambasadorii lor dela Petresburg şi Țarigrad cu cea mai mare 
stăruință „şi în lunie 1826 dobândesc dela Poartă retragerea 
beșliilor şi reducerea lor la numărul de 850, puşi sub ordinile 
directe ale domnilor, liberarea lui Vilară din închisoarea dela 
Eskizorn şi trimiterea de plenipotenţi la Akerman ca să tra- 
teze şi să determine restabilirea de statuquo dinainte de 1821 
în Principate“. 

In convenţia încheiată între -Turcia şi Rusia sa dat satisfa- 
cere deplină cererilor ruseşti; între altele s'a hotărît să se dea 
Principatelor organizaţie regulată. articol ce a dat naştere re- 
gulamentului organic, ce ne-a cârmuit până la 1848 şi 1857. 
In urmă Ribaupievrre, după încheierea convenției dela Akerman, 
fu orânduit ambasador la Constantinopol şi Minciaki trimis la 
Bucureşti. 

Pacea dar păreă asigurată, când pică ca din senin circulara 
Porții din Fevruarie 1828 către guvernatorii săi din provincie 
unde Rusia eră taxată de vrăşmaşă Islamului şi de instigătoare 
răsculării greceşti, în urma căreia ţarul se văzi provocat să 
declare răsboiu. 

Astfel în ziua de 7 Maiu 1828 oştirile ruseşti, sub comanda 
principelui Vitgenstein, trec Prutul, ocupă Iaşul, pornesc la Bu- 
cureşti, Witgenstein pune mâna pe guvernământul Principatelor 


(1) Vezi No. 37. 

şi numeşte pe contele Pahlen prezident-plenipotent al divanu- 
rilor țării. (1) 

In timpul acestei ocupațiuni ruseşti naşte regulamentul or- 
ganic ce erà opera guvernului rusesc. Nimeni nu îndrăsneă să 
cugete sau să ridice glasul împotriva voinții prezidentului cu 
deplină putere al ambelor Principate. „Intr'o asemenea stare 
de lucruri, adeziunea boierilor la dispoziţiunile cuprinse în pro- 
ectul de regulament, ori cari ar fi fost ele, eră asigurată şi 
prin clauza din tratatul dela Adrianopol din 14 Septemvrie 
1829; Poarta le dăduse o confirmare anticipată. Rusia dar pu- 
teă să acorde Principatelor legile ce-i conveniă“. (2) Cu acest 
regulament fu trimis Vilară la Petresburg ca să-l supue con- 
firmării ţarului Nicolae ]. 

Pavel Kiselef a cârmuit Principatele dela 1829 până la 1834 
cu titlu de Prezident cu deplină putere al divanurilor. După 
recomandaţiunea lui fu numit domn Alexandru Ghica, care pier- 
zând simpatiile Rusiei fu înlocuit cu Gheorghe Bibescu. Acesta 
la 1840 publicase la Paris în limba franceză o lucrare întitulată 
„le Général Kisselef et son administration“, biogratie care 
aveă de scop să cufunde pe Ghica, lăudând ştiinţa și virtuțile 
generalului rus, tot deodată propuind şi împământenirea lui. 
Cu astă scriere Bibescu ajunse să capeta favoarea contului ru- 
sesc, cu sprijinul şi ajutorul cărui fu ales domn contra tuturor 
aşteptărilor. 

Sub -acest domn, Alecache Vilară joacă un rol politic covâr- 
şitor. Fu preşedintele consiliului de miniștri şi ministru de in- 
terne. Fiul său căpitanul Costache Vilară, ginerele lui Ştirbei, 
la 1848 erâ prefect la Giurgiu. 

Când revoluţia dela 1848 se clociă în ascuns şi când guver- 
nu) lui Bibescu, în capul căruia se află Vilară, începuse a se 
îngriji. când prefectul de poliţie lancu Manu cereă să se facă 
arestări, primul ministru n'a voit, spunând „că această măsură 
eră bună acum vre'o două luni, dar cum stau lucrurile în ziua 
de astăzi eră preă târziu, căci nici o sută, nici o mie de ares- 
tări de s'ar face, buba nu s'ar opii de a sparge; că toată lu- 
mea eră amestecată şi că el nu ştiă pe cine să nu bănuiască“. (1) 
lată un om de stat cuminte, care nu vroiă cu nici un preţ să se 


(1) Ion Ghica, Scrisori, pag. 119 şi urm. 
(2) Ibidem. 
(1) Ion Ghica, ibidem. 

pună d'a curmezişul curentului popular, ce începuse a se 
mişcă şi care bântuiă tot apusui Europei. Chiar Vodă Bibescu 
la începutul mişcării n'a stat la îndoială, ci s'a supus cuvântului 
revoluţionar, dar mai la urmă s'a retras temându-se de urmă- 
rile ce vor isvori de aci. 

De acum înainte nu se mai pomeneşte de faimosul şi puter- 
nicul Vilară; nimenea nu mai aminteşte de el, afară de bătrânii 
din Clejani, cari povesteau cu drag de marele om, de binefăcă- 
torul, luminătorul şi povățuitorul lor. Vilară ițineà nespus de 
mult la şcoală, ce formă una din grijile sale. Chiar când toate 
proprietăţile lui trecură în alte mâini, dânsul, aşă spuneă sătenii, 
a pus condiție noului proprietar ca şcoala să rămâie tot şcoală 
cași mai înainte. Numai astfel îşi explicau ei rostul şcoalei din 
vremea lui Maior Mişa. Mare fu durerea bieţilor săteni, când 
se văzură lipsiţi de marele boer, pe care bătrânii ìl plângeau 
încă pe la 1865. Pe astă vreme dânșii îşi explicau trecerea tu: 
turor proprietăţilor lui Vilară în mâna noului proprietar în chi- 
pul următor: Vilară încurcat în datorii, ruinat, a fost nevoit să 
facă vânzătoare lui Maior Mişa Anastasievici toate proprietăţile 
sale. Miniştrii răi din săraci într'o zi se pomenesc bogaţi, iară 
Vilară intră în minister bogat ca la urmă să rămâe sărac, mat 
ales pe acele vremuri când numai să fi voit, şi-ar fi agonisit 
o avere colosală. Vilară eră puternicul ministru când se blamă 
vânzarea averii lui [lagi-Moscu în detrimentul creditorilor şi 
în folosul familiei falitului, precum și trecerea mai tuturora din 
moșiile acelei case în posesiunea Domnitorului; de pretutinde- 
nea se ridică un glas în contra venalităţii ce domnii în justiţie 
și în administraţie, căci ajunsese a fi fără teamă şi fără ruşine. 
Cuvântul care se auziă mai des în laşi şi în Bucureşti erà că: 
„Peştele dela cap se împute“. (1) Cu toate acestea Vilară când 


a căzut dela putere eră ruinat, eră sărac. Iată un om cinstit- 
Cât am stat eu şcolar în timp de patru ani, afară de săteni 


n'am auzit pe nimeni, nici chiar pe institutori să pomenească 
măcar o vorbă de marele Vilară. 


(Va urmă), G, Pavelescu. 


Profesor la Liceul Matei Basarab. 


eee e Te rr 


(1) Ion Ghica, ibidem p. 701. 

Condiţiile de admitere pentru absolvenții 
și 
absolventele școalelor primare. 


(Urmare). 


In liceele cu internate (1) (liceul Sf. Sava din Bucureşti şi 
liceul internat din laşi) se primesc elevi bursieri şi solvenţi. 
Elevii bursieri se primesc numai pe baza unui concurs şi în 
ordinea de merit. Concursul pentru locurile vacante dela liceul 
internat din Iaşi se ţine în laşi şi Galaţi, iar pentru cele dela 
liceul Sf. Sava din Bucureşti se ţin în Bucureşti şi Craiova. 

Concursul începe în ziua de 1 Septemvrie în câteşi 4 centrele. 
Cererile de înscriere la concurs se adresează de către părinţi 
sau tutori directorului liceului unde doreşte să fie admis elevul, 
arătând şi localitatea unde vrea să treacă concursul. Inscrierile 
se fac până la 20 August. Cererea de înscriere trebue însoţită 
de următoarele acte: a) actul de naţionalitate română, b) actul 
de naştere, c) certificat de bună purtare, d) actul de vaccină, 
e) certificatul de clasele primare, f) certificat de paupertate. 

Medicul respinge la examinarea medicală pe toţi cei slabi de 
constituţie sau atinşi de boale ereditare ori molipsitoare. Dintre 
locurile vacante de bursieri, cel puţin o pătrime va fi rezervată 
pentru flii de săteni, care vor fi fost cei mai distinşi la studiu 
şi conduită în şcoalele rurale. Se consideră ca fii de săteni acei 
cari pe lângă faptul că sunt fii de plugari, de învăţători sau 
preoţi de sat, vor fi urmat învățământul primar în şcoalele ru- 
rale. Etatea absolvenţilor de şcoale urbane să fie 11—12 ani 


? 
(1) Regulament pentru internatele liceelor, Colecţia de legi şi regula- 
mente 1901—904 p. 278. 

la 1 Septemvrie pentru clasa I şi də 11—13 ani pentru absol- 
venții şcoalelor rurale. - 
Dispensă de vârstă se poate da pentru 6 luni în plus sau minus. 
Concursul va constă dintro probă scrisă de limba română, 
aritmetica din materia clasei IV, iar examenul ora! se va face 
asupra tutulor materiilor clasei IV-a. 


IV. Scoalele secundare de fete. Există în ţară următoarele 
5 şcoale secundare de fete de gradul I (4 ani) și 5 de gradul 
II (8 ani, ca şi liceele). 


1. Şcoala secundară de fete gradul I din Botoşani. 


2. » = » „ I cu înter. din Buc. 
3. n 7 K » mexternat. „ „ 

4. i Pi b „ l] „Carmen Sylva“. 

5. 5 5 3 „ H internat. Craiova. 
6. FR îi A „1 „Regina Elisabeta“ 
il » » » » I din Galați. 

8. » 7 » HI „externat“ din Iaşi. 
9. » » A » I din Ploeşti. 

10. » » » » Il » Tulcea. 


Pentru admiterea în şcoalele secundare de fete sunt aceleaș 
condițiuni ca şi pentru băeţi, prevăzute în acelaş regulament 
din 7 Iunie 1909 Mon. Of. No. 54. 

Sunt 2 şcoale secundare de fete cu internate: una în Craiova 
şi alta în București. 

Condiţiunile de admitere în aceste internate sunt aceleaş ca 
şi pentru băeţi (1) cu următoarele deosebiri. 

Concursul de burse pentru fete se va ţine în Bucureşti, Iaşi, 
şi Craiova, la aceiaș dată ca și pentru băeţi. 

La ambele internate de fete se vor primi eleve bursiere, sol- 
vente şi semisolvente. Taxa va fi de 700 lei pe an pentru sol- 
vente şi 300 lei pentru semisolvente la internatul din Bucureşti ; 
600 lei pe an pentru solvente şi 400 lei pentru semisolvente 
la internatul din Craiova. 

(Va urmă). 
DD bor 


Cărți primite la Redacţie. 


No. 458—459 e întitulat „Povești fantastice“, de Hoffman celebrul po- 
vestitor german. Traducerea noului volum al Bibliotecei, e făcută de d-l 
Ludovic Dau. 

De vânzare la mai toate liarăriile din ţară. 

Catalogul complect al acestei «Biblioteci pentru toți» care se sporeşte 
în mod regulat câte 2 volume noi pe fiecare săptămână, a se cere la 
Librăria Editonre Leon, Alcalay Bueureatli, 


7730 i 


(1). Mon. Of. No. 121 (1903). 

Moartea lui C. Stăncescu. 


Săptămâna trecută a incetat din viață Constantin Stăncescu, 
vicepreşedinte al Ateneului din Bucureşti. El erà de câţivă ani 
pensionar; fusese director al scolii de belearte din Bucureşti, di- 
rector al teatrului, etc. 


Moartea lui G. I. Lahovari. 


In ultimile zile ale săptămânii trecute a încetat din viață George 
Lahovari, fostul preşedinte al Curții de Compturi, secretar ge- 
neral al societății geografice şi preşedinte al societății pentru 
învăţătura poporului român. 

In No. viitor vom vorbi pe larg despre activitatea acestui vred- 
nic bărbat. 


În amintirea lui Eminescu. 


In mai multe oraşe ale ţării s'au făcut serbări pentru aminti- 
rea lui Eminescu. 

In Botoşani, în ziua de 14 Iunie după Te-Deum la biserica ca- 
tedrală, pelerinagiu la bustul poetului. 

Aci au vorbit d-nii Răut, deputat, Cosmoc, profesor, Hasnaș, 
student şi G. Nicolae, pensionar. 

Seara o serbare în grădina publică. 

La Iași în aceeaș zi, după serviciul Divin, 1. P. S. Mitropolit 
al Moldovei a ţinut o cuvântare. 

Seal conferința d-lui Al. Xenopcl și serbare la Teatrul Na- 
ional. 
; Asemenea serbări s'au mai ţinut în aceeaș zi la Focşani și la 
Constanţa. 


Starea semănăturilor. 


Iată darea de seamă pe care o publică ziarele dela 17 Iunie. 


Bacău.-— Semănăturile de toamnă şi primăvară se prezintă bine şi pro- 
mit o recoltă abundentă.. Se urmează praşila porumbului. Ploaia torențială 
cu grindină a pricinuit stricăciuni la 145 hectare porumb. 

Brăila.— Semănăturile de primăvară frumoase, cele de toamnă potrivite. 
Sa început secerişul grâului. Se continuă praşila porumbului, 

Buzău.— În cursul acestei săptămâni a plouat puţin în tot județul. Semă- 
năturile se prezintă bine. 

Covurlui.— In urma ploilor căzute, semănăturile s'au îndreptat simțitor 
şi sunt destul de frumoase. Se continuă praşila porumbului. 

Dâmboviţa.— Grâul şi ovăzul . mediocre, porumburile se prezintă bine. 
Viile au rod abundent. 

Fălciu.— Semănăturile de toamnă mediocre, cele de primăvară foarte bune. 

lalomiţa.— Recoltele de toamnă sunt frumoase; dar au nevoie de ploaie. 
Se continuă prașila porumbului. 

Gorj.— Semănăturile se prezintă bine. 

Mehedinţi.— Semănăturile sunt foarte bune, pomii roditori n'au fructe, 
viile sunt foarte bune în părţile unde n'a căzut grindină. 

Neamţu.— Semănăturile, in urma ploilor, se prezintă foarte bine. Pomii 
şi fructele sunt frumoase. 

Olt.— Semănăturile frumoase. Se simte nevoie de ploaie pentru porumb. 
Viile şi pomii se menţin bine. 

Prahova.— Semănăturile viile și pomii sunt frumoşi. 

Roman.-— Semănăturile de toamnă sunt frumoase, porumbui in genere 
este bun, asemenea şi sleclele pentru zahăr. 

Romanați. — Semănăturile sunt frumoase. La semănăturile de toamnă mai 
târzii, Sau ivit gândaci roşii cari fac mari stricăciuni; aproape toate grå- 
nele au rugin* din cauza ploilor. Semănăturile de primăvară sunt foarte 
frumoase. 

Suceava.— Toate semănăturile merg foarte bine. 

Tecuci.— Semănăturile in general se prezintă destul de bine. Viile pe 
jumătate bune, restul parte filoxerate, parte degerate. 

Teleorman. — Semănăturile de toamnă şi primăvară se menţin frumoase. 
Se simte nevoe de ploaie mai cu seamă pentru porumb. 

Vlaşca.— Semănăturile sunt frumoase. 

Treeratul rapiţei s'a terminat. recolta multumitoare. 

Argeş.— Semănăturile în unele părți sunt bune în altele mediocre. In 
puţine jocuri sunt compromise din cauza grindinei. 

Botosani.— În unele comune a căzut grindină, cauzând stricăciuni semă- 
năturilor. Grânele in general sunt bune. 

Constanţa.— Semănăturile sunt potrivite. Porumbul, meiul, viile şi po- 
mii se prezintă bine. 

Dorohoi.— Semănăturile se prezintă bine. 

Iaşi.— Semănăturile sunt satisfăcatoare. Pomii roditori şi viile sunt de 
mijloc. 

Îlfov.— Semănăturile parte frumoase, iar parte mediocre din cauza secetei. 

Tutova.— Semănăturile sunt bune in urma ploilor. 

Vaslui..— Semănăturile bune. 

Vaâlcea.— Semiănăturile sunt bune. Viile şi pometurile sunt slabe. 


Societatea pentru protecția animalelor.. 


Rezultatul concursului instituit de Societatea pentru protecți- 
unea animalelor între institutorii și învățătorii din ţară este cel 
următor : 

Subiectul: Cum s'ar puteă îndestulă și chiar înbogăţi o gospo- 
dărie printr'o mai bună îngrijire a vitelor de lapte, între altele 
sfaturi pentru păstrarea laptelui. 

Premiul I: 100 lei şi medalia Societăţii: Ion G. Bratu, învăţă- 
tor comuna Colţu-Ungheni, judeţul Argeș. 

Premiul II: 75 lei şi medalia: C. Demetrescu, învățător comuna 
Valea-Stanciului, judeţul Doljiu. 

Premiul III: 50 lei și medalie: D. Panca, învăţător comuna Ba- 
luse, judeţul Botosani. 

Premiul III: 50 lei și medalie: St. Niculescu, învăţător comuna 
Risipiţi, judeţul Doljiu. 

Criza din Ungaria. 

In Ungaria nu s'a ajuns încă la constituirea unui nou Minister. Nu se 
ştie cum se va sfârşi criza. 

Chestia, Cretei. 


Orizontul politic pare că se va întunecă iarăş. Pricina este insula Creta. 
Această insulă eră până acum sub supremaţia a trei puteri europene şi avea 
un guvernator special. Acum e vorba ca trupele europene să se retragă. 

De aceea Grecii vor să profite de acest moment ca să proclame anexa- 
rea ei la Grecia; dar Turcii nu vor să primească şi vor face chiar războiu: 
pentru ca să n-o dea, 

Holera. 

Din Petersburg Capitala Rusiei, vin stiri rele: sunt multe cazuri de ho- 

leră şi multe urmate de moarte. 

Pagina slumeaţțaă. 


Aveţi un unchiu în America ? 


Aveţi un unchiu în America ?.... Poate că mulţi doresc aceasta 
ca o fericire, pentrucă bine înţeles ei se gândesc că unchiul 
acela trebue să fie putred de bogat şi să le lase moştenire... 
să se pomenească pe nemuncite, cu cine ştie ce avuţii. 

Eu să vă spun... am păţit-o cât de bună cu unchiul meu 
din America. 


America e socotită ca țara unde curg laptele și mierea..... 
vorba vine... adică banii... pe toate străzile. N'ai decât să 
te apleci ca.să-i iei. Aşa zic cei ce mau fost pe acolo şi adevărat 
aste că unii oameni au ajuns acolo din săraci lipiti pământului 
bogătași de cei straşnici ... miliardari, cum li se zice. Dar vezi 
că ce se potriveşte la unu, nu se întâmplă la toţi şi nu sunt 
Paşti în toate zilele. 

lacă ce..... Dar să vă spun toată pățania ... dela început. 

Acuma sunt un pârlit... Bogat n'am fost niciodată, m'a ferit, 
Dumnezeu de aşa ceva, dar tot; aveam ceva părăluţe puse de-o 
parte din munculiţa mea. 

Intro zi... sunt de atunci doi ani... mă pomenesc cu o 
scrisoare dela un biurou de informaţii dintr'un oraş american. 


Ce spuneă în scrisoare ? Că un unchiu al meu, om cu mai multe 
milioane, s'a hotărît să mă lase moştenitor, cu o singură} con- 
diţie : să fiu de faţă în momentul când îşi va da sfârşitul. Ciudată 

condiție! .. Dar mărturisiţi că nu e grea... Dau o depeşșă, dacă 
unchiul trăeşte ... Mi se răspunde că da, dar este cam bolnav. 
Trebue dar să mă grăbesc. Să mă grăbesc: e uşor de zis, însă..... 
bani? .. Aveam ceva, dar nu-mi eră de ajuns. Mi-aduc însă a- 
minte de un bon al împrumutului turcesc de 5000 lei... Ce 


să fac? Tot nu se mai trage la sorţi, căci aştept de 20 de ani 
în zadar... 
Iau deci bonul de 5000 de lei; îl schimb în ziua” aceia chiar 


Şi... iute la gară... trenul mă duce la Hamburg. . de acolo 
Vaporul cel mai iute mă depune pe ţărmul fericitei Americi. 


Alerg la adresa biuroului de informaţii. 
— Unde stă unchiul? 

— Strada cutare, No. cutare... dar e bolnav rău... 

Cu automobilul ajung la adresă... mă sui cu ascensorul 
până la catul al 7-lea unde stă. 

Ce credeţi că găsesc? 

Unchiul murise de două ceasuri. 


Moștenirea eră pierdută 

Ca să vă spui în ce stare eram, cum mi-am luat bilet de 
întors, cum am ajuns la port, cum m'am urcat în vapor... e 
de prisos, fiindcă vă închipuiti. 


Pe vapor... vă închipuiţi dacă aveam chef de vorbă!.. Un 
bătrân cu barba mare albă, cu ochelari negri și cu pălăria în- 
fundată pe urechi se tot ţineă de mine. Se vede că-i erà urât 
şi căută pe cineva să stea de vorbă. Mă şi găsise tocmai atunci... 


L-am dat deci la toţi dracii! 

Si-am ajuns acasă. Ce să vezi? O scrisoare dela un alt unchiu, 
pe care nu-l văzusem niciodată, care se întorceă şi el din Ame- 
rica şi voia să-i închiz eu ochii și să mă lase moştenitor. 


—* Bravo! îmi zic, pierdui una, câştig alta. Numai de noroc 
să nu se plângă omul. 

A doua zi unchiul intră pe uşă... 

Drace!.. Eră călătorul bătrân de pe vapor... 


Credeţi că s'a isprăvit? 

Aşi, peste 3—4 zile primesc un jurnal al loteriilor şi cescitesc?.. 
Bunul meu dela loteria turcească eşise la sorţi şi câștigase. 


800.000 de franci! ... 
lată ce”mi-au adus mie unchii din America!.. 


CĂ 
9 t 


pacs vă place, alergați și 'd-voastră,după potcoave de cai 
morți ! . 


Stan Påțitul, 


O aM 


„SOCIETATEA STEAUA“ 


Membrii înscrişi şi cotizaţiuni plătite. (Urmare). 


I. Talpeş (Vaslui), 1 leu; Eduard Ghica (Vaslui), 10 lei; Gr. Ed. Ghica 
(Vaslui). 10 lei; Vasile D. Miclescu (Vaslui), 5 lei; Iacov Buzatre (Vas- 
lui), 5 lei; Costică Desilă (Vaslui), 2 lei; Tiron Eufrosina (Vaslui), 2 lei; 
Maria Patriciu (Vaslui), 2 lei; Țaicu Cecilia (Vaslui), 2 lei; Augustina 
D. Atanasiu (Vaslui), 2 lei; I. Popescu (Borca), 3 lei; Petre I. Miroiu 
(Borca), 2 lei; Em. Blime! (Borca), 2 lei; I. Andreian (Borca), 2 lei; D. 
Secară (Borca), 1 leu; V. Tanusie (Borca), 1 leu; I. Bâltăceanu (Borca), 
1 leu; I. Gheorghiu (Borca), 1 leu; Ilie Atanasiu (Borca), 1 leu; Vasile 
Marcu (Borca), 1 leu; Mihaiu Pentelie (Borcea), 1 leu; Albert Floke (Bor- 
ca), 1 leu ; Gustav Rotlender (Borca), 1 leu ; Fani Constantinescu (Borca), 
1 leu; C. Panait (Borca), 1 leu; D. Mihăleni (Borca), 1 leu; V. Sufleţel 
(Borca), 1 len; H. Braniste (Borca), 1 leu; I. Pavel (Borca), 1 leu; Ga- 
vrilă Placinte (Borca), 1 len; N. Ghiurcă (Borca), 1 leu; Vasi'e Tudose 
(Borea), 1 leu; Pintelie Nacu (Borca), 1 leu; Arsinte Cârjă (Borca), 1 
leu ; Stef. Găină (Borca), 1 leu; Toader V. Găină (Borca), 1 leu; Vasile 
Nistor (Borca), 1 leu; S. Tiucă (Borca), 1 leu; Toma V. S. (Borca), 1 
leu; Vasile Ciuncu (Borca), 1 leu; Vasile Placinte (Borca), 1 leu; Nico- 
lae.Nicu (Borca), 1 leu ; Toader D-tru (Borca), 1 leu: Haralambie Cioată 
(Borca), 1 leu; Ghiţă Ştefănescu (Borca), 1 leu; Gr. Vâram (Borca), 1 
leu; Vasile I. Epure (Borca), 1 leu; N. Romanuck (Borca), 1 leu: Pan- 
telie Vrânceanu (Borca), 1 leu ; Iosef Olariu (Borca), 1 leu; I. Teodo- 
rescu (Borca), 1 leu ; Toader Popescu (Borca), 1 leu; E. T. Cancicov 
(Craiova), 5 lei ; N. Balaban (Craiova), 6 lei; Ilie C. Purcariu (Craiova), 
5 lei; T. Grigoressu (Craiova), 5 lei; M. M. Măldărescu (Craiova), 5 lei; 


Numărul membrilor înscriși în cursul anului 1909 este de 240, iar 
veniturile societăţii, tot în acest limp, sunt de 1.195 lei. 


(Va urmă în numărul viitor). 


CET LR ti Pi, E RE, O E i n a ara ra 

Wn obraz curat și frumos 


se obtine prin întrebuintarea cre- 
mei si pudrei „FLORA“ preparate 
de Al. Heanu, farmacist, furnizor 
al Curții Regale. Pudra „Flora“ 
fără bismut, măreşte efectele uimi- 
toare ale cremei „Flora“ Crema lei 
” 1.50.— Pudra „Flora“ lei 2.— Săpun 
„Flora“ lei 1.23. — Pomadă de păr 
i a 
| îmneatnrganea o ear E reg 
a 3 Li d 
CREMEI și PUDREI „FLORA“ lui, lei 2.50, borcan mai mic lei 1.75 
E „Flora“ (apă de păr) sticla mare lei 3.25, mică 2.50.— Pastă 
de dinţi „Dncol“ lei 1.— Aj de gură „Bucol“ lei 1.50. — Lapte de crin 
„Flora“ pentru infrumusețarea tenului lei 2.-- Săpun de lapte de crin 
„Flora“ lei 1.25. La nemulțumire se restitue imediat costul. 


DE VÂNZARE LA DROGUERII ŞI FARMACII. 


|| Se caută depozitari în comunele rurale; a se adresă la depezitarul 
| general L. Lindenberg Bucureşti, Str. Academiei No. 6 


” 


Societate anonimă de asigurări generale și reasigurări 
IN BUCUREŞTI 


— Direcţiunea Generală: 10, Strada Doamnei 10 — 
— 0O 


CAPITAL STATUTAR LEI 5.000.000 
INTAIA EMISIUNE LEI 1.000.000 


a =: 


SOCIETATEA ASIGURĂ: 
a) contra pagubelor cauzate de Incendiu şi Explozie, precum şi în contra Tempestei şi Ciclonului ; 
b) asigurări asupra Vieţei şi Rentei viagere ; 
c) contra pagubelor de Transport maritim, fluvial şi terestru ; 
d) contra pagubelor cauzate de Grindină la cereale şi vii; 
e) contra accidentelor corporale şi a consecințelor răspunderei civile ; 
f) contra pagubelor provenite din Mortalitatea vitelor ; 
9) contra spargerii oglinzilor, geamurilor şi firmelor de cristal, etc. 


îs 


Societatea «VICTORIA: asigură în mod gratuit clădirile în construcțiune până la punerea acoperişului, iar in- 
formațiuni mai detaliate a se cere Direcțiunii societății. 


Reprezentanţa generală Bucureşti, str. Karagheorghevici, 3- 


Inst. de Arte Gratice „CAROL GOBL! S-r I, St. Rasidescu.—24.195, 


Ca.ro 

